

6. NEDJELJA KROZ GODINU



Latinska izreka kaže: Nomen est omen! (Ime je znak!). To je posebno uočljivo u imenu Valentin. Izvor mu je u latinskoj riječ válens znači zdrav, krepak. Iz toga korijenskoga značenja imena nastao je običaj u nekim europskim zemljama, a napose u Sjevernoj Americi, da ljudi na njegov spomendan izmjenjuju čestitke i darove: žele si zdravlje, sreću, svako dobro! Isti je razlog da ga vjernički puk smatra zaštitnikom od svih bolesti, napose zaraznih.

Valentinu se svetačka čast iskazuje neprekinuto punih 17 stoljeća! Ta pučka zaljubljenost u Valentina nije mnogo marila za povijesne podatke o njemu, pa je o Valentinu do nas doprlo manje činjenica. Bezbrojni su podaci o njegovu neprekinutu tisućljetnome štovanju.

Bio je svećenik (ili biskup) i u vrijeme rimskog cara Klaudija, godine 269. ili 270. mučenički je ubijen. Štovatelji su mu, kad su progonstva prestala, podizali crkve; najstarija je u Rimu iz 4. stoljeća, a stoji i danas. Spomendan mu je oduvijek 14. veljače.

Prvo čitanje: Sir 15, 15-20

Drugo čitanje: 1Kor 2,  6-10

Evanđelje: Mt 5,  20-22a.27-28

**ZBORNA MOLITVA**:

Bože, rekao si da boraviš u pravednu i iskrenu srcu. Daj da mi budemo takvi

te se trajno nastaniš u nama.

Po Gospodinu.

**Ulazna pjesma**

Budi mi, Gospodine, hrid zaštite, tvrđava spasenja.Jer ti si hrid moja, tvrđava moja, radi imena svoga vodi me i ravnaj!

(Ps 31,  3-4)

**Pričesna pjesma**

Bog je tako ljubio svijet da je dao svoga Sina jedinorođenca
da nijedan koji u njega vjeruje ne propadne, nego da ima život vječni.   (Iv 3, 16)



*U ono vrijeme: Reče Isus svojim učenicima:*

*»Uistinu kažem vam: ne bude li pravednost vaša veća od pravednosti pismoznanaca i farizeja, ne, nećete ući u kraljevstvo nebesko.
Čuli ste da je rečeno starima: Ne ubij! Tko ubije, bit će podvrgnut sudu. A ja vam kažem: Svaki koji se srdi na brata svoga, bit će podvrgnut sudu.*

*Čuli ste da je rečeno: Ne čini preljuba!*

*A ja vam kažem: Tko god s požudom pogleda ženu, već je s njome učinio preljub u srcu.*

*Čuli ste još da je rečeno starima: Ne zaklinji se krivo, nego izvrši Gospodinu svoje zakletve. A ja vam kažem: Ne kunite se nikako! Vaša riječ neka bude: ‘Da, da – ne, ne!’*

*Što je više od toga, od Zloga je.«*

*Riječ Gospodnja.*

**SLIJEDI ISUSA – NEDJELJNA BOŽJA RIJEČ**

|  |
| --- |
| Slikovni rezultat za lovro zaplatićBog je ljudima dao putokaze, neka pravila u životu, rekli bismo upute kako živjeti. Zovemo ih Deset Božjih zapovijedi. Čine nam se jednostavnima, ali ipak ako pogledamo nije lako po njima živjeti, najvjerojatnije nitko ili rijetki mogu reći da ih stvarno drže.Bog je ljestvicu postavio visokoIsus je tu ljestvicu postavio još više. Bog kaže ne ubij! Isus ide dalje podiže ljestvicu: Ne srdi se na …Temelj više nije samo zakon, temelj postaje LJUBAV. Kršćanin se nalazi pred zidom koji ne može preskočiti. Svi mi možemo ljubiti drugoga do određene graniceFarizeji i pismoznanci su ljudi koji su pravedni slijede Božji zakon, Isus kaže: ne bude li vaša pravednost veća…. Isus, dakle traži više od samoga vršenja zakona, zapovijedi, od toga da kažem; ja ne psujem, ne kradem, ne lažen, dobar sam muž ili žena, sin, kćer, snaha, otac, majka. Cini nam se nemogućim. Normalno je da nam se tako čini, svi mi imamo određene granice.Jedini koji je to uspio u punini jest Isus Krist po svom križu. Poruka Isusova raspeća jest – moguće je sve, ali u dimenziji križa – dati sebe potpuno i bezuvjetno. |

Vjernički odgovorni roditelji pazit će da dijete redovito pohađa vjeronauk u školi, koji je jedan od uvjeta za primanje sakramenta svete potvrde. Naime, ne možemo govoriti o ozbiljnosti, o svetosti, a da se s druge strane ta ozbiljnost zanemaruje. Ako bi se dogodilo da tko ispiše dijete s vjeronauka, tada će se primanje sakramenta odgoditi do ispunjenja uvjeta koje određuje dijecezanski biskup. Ispisivanjem djeteta s vjeronauka vi preuzimate i odgovornost što će sveta potvrda biti odgođena.

VJERUJEM – često možemo čuti tu riječ, vjerujem u Boga. Što zapravo to znači? Možda mi se čini jasnim? Dobro se ponekad zapitati što pod tim mislim. Da li samo na to da postoji nešto, netko. Što to zapravo znači u onom religioznom. Biblijski govoreći vjerovati znači; „biti čvrst“, „imati postojanost“, „držati pouzdanim“, „pouzdavati se“. Vjerovati znači „čvrsto se držati Boga“ i njegova obećanja.

Vjerovati znači usredotočiti na osobu Isusa Krista, prihvatiti ga kao ispunjenje svega, ali i kao program svoga života. Iz ovih par račenica već je vidljivo da vjerovati znači izbjegavanje selekcije: ovo mi odgovara, ovo ne odgovara, ovo mi se sviđa, ovo ne sviđa.

Nadalje u središtu vjere je savez Boga i čovjeka. Ako tako gledamo vjeru kao savez onda ona dobiva i novi sadržaj. Vjera nije neko povremeno udobrovoljavanje Boga nekom molitvicom, misom, nekim obredom. Ono da se iskupim ili zadovoljim neke svoje potrebe.

**Župna kateheza**

Treba nositi, nositi slabost drugih. To svjedočanstvo, zatim, ne ostaje zatvoreno unutar granica kršćanske zajednice: odzvanja u svoj svojoj snazi i vani, u društvenoj i građanskoj sredini, kao poziv da se ne grade zidovi, već mostovi, da se na zlo ne uzvraća zlom, da se zlo pobjeđuje dobrom, na uvredu odgovara opraštanjem – kršćanin nikada ne smije reći: platit ćeš ti meni!, nikada; to nije kršćanska gesta; uvreda se pobjeđuje opraštanjem –, da se živi u miru sa svima. To je Crkva! I to je ono što čini kršćanska nada, kad poprima crte odlučnosti i ujedno nježne ljubavi. Ljubav je snažna i nježna. Lijepo je to! Tako možemo shvatiti da mi ne učimo sami nadati se. Nitko ne može sam naučiti nadati se. To nije moguće. Nada, da bi jačala, nužno treba "tijelo", u kojem se razni članovi uzajamno podupiru i oživljavaju. To dakle znači da, ako se nadamo, to je zato što su nas mnoga naša braća i sestre naučili nadati se i održavali živom svoju nadu. A među njima se ističu mali, siromašni, jednostavni, marginalizirani.

**RIJEČ SVETOG OCA**

*Sveta Bernardica rodila se 17. veljače 1844. godine u Lourdesu kao prva kći iz obitelji mlinara Franje Soubirous i Lujze r. Casterot. Poslije nje rodile su se u obitelji još tri sestre. Gradić Lourdes nalazi se na jugu Francuske ispod visokih Pirineja s kojih 20.000 stanovnika. Grad se nalazi uz rijeku Gavu, ispod brijega na kojem je starinska tvrđava. Iz njezina djetinjstva poznato je da je bila pobožna djevojčica i ujedno je pomagala roditeljima u svemu što je bilo potrebno u obitelji. To se već vidi kod prvog Gospina ukazanja uz rječicu Gavu, kamo je Bernardica s dvije djevojčice došla brati drva, o čemu svjedoči ona sama.*

*Bernardicu je 14. srpnja 1925. godine papa Pio XI. proglasio blaženom, a na blagdan Bezgrješnog začeća Blažene Djevice Marije 8. prosinca 1933. svetom. Njezin spomendan Crkva slavi na obljetnicu njezine smrti 16. travnja.*

**Svetac tjedna**

|  |  |  |
| --- | --- | --- |
| Ponedjeljak,13.veljače | **OBAVIJESTI** | Katarina Ricci |
| Utorak,14.veljače |  | Valenti |
| Srijeda,15.veljača |  | Onezim |
| Četvrtak,16.veljača |  | Samuel |
| Petak,17.veljače |  | 7 osnivača svetog Marijinog reda |
| subota, 18.veljače |  | Bernardica |
| **Nedjelja,****19.veljače** | 9,0011,00 | **SEDMA NEDJELJA KROZ GODINU**+ Zlatko, Ivanka, Franjo Pleša; + Marija Banić (god) i ob.; +Janko Vusak i obitelj, obitelj Pušak; + Barica, Mato Drožđibob; za jednu bolesnu osobu; + Stjepan Grubić i ob.; +Ivan Vojvoda i obiteljPOLDANJICA , pro populo |

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu)
* ZAHVALJUJEMO SVIMA KOJI SE SJETE POTREBA SVOJE ŽUPE I PRIDONOSE DA ŽUPA MOŽE PODMIRIVATI SVOJE OBAVEZE.
* MOLITVENA ZAJEDNICA NEDJELJOM U 17,00 SATI

**SUSRET HRVATSKE KATOLIČKE MLADEŽI U VUKOVARU: 29. I 30. TRAVNJA 2017. GODINE**

Mladi koji žele ići na ovaj susret moraju se do 12. veljače prijaviti na župni ured telefon ili na mail: zupa.recica@zg-nadbiskupija.hr

Kako bismo na vrijeme mogli obaviti prijavu za Vukovar i dogovoriti se s ostalima u dekanatu i sve organizirati u župi i na razini dekanata. **DO PONEDJELJKA DOSTAVITI; IME I PREZIME, SPOL, DATUM ROĐENJA, VELIČINU MAJICE, BROJ MOBA, EMAIL, MJESTO STANOVANJA**

U župi u trećem mjesecu imat ćemo nekoliko kateheza da se pripremimo za taj susret!

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

SVAKE SRIJEDE U Nacionalnom svetištu svetog Josipa u Kalovcu VELIKA DEVETNICA SV. JOSIPU S POČETKOM U 18,00 SATI